舞曲歌辭 公莫舞歌
作者：李賀
朝代：唐

paragraphs: 方花古礎排九楹，刺豹淋血盛銀甖。
華筵鼓吹無桐竹，長刀直立割鳴箏。
橫楣麤錦生紅緯，日炙錦嫣王未醉。
腰下三看寶玦光，項莊掉箾攔前起。
材官小臣公莫舞，座上真人赤龍子。
芒碭雲瑞抱天回，咸陽王氣清如水。
鐵樞鐵楗重束關，大旗五丈撞雙環。
漢王今日須秦印，絕臏刳腸臣不論。